ועדת הכספים, כנסת 20, פרוטוקול מספר 150, 2015-11-08 09:15

משה גפני: פרק ו', ביטוח לאומי, נפגעי עבודה.

<שגית אפיק: בפרק הזה, הוועדה אכן עשתה תיקונים.

<שגית אפיק: אתם יכולים לראות למשל את פסקה (2).

משה גפני: אבל זה כבר נעשה בוועדה.

<שגית אפיק: זה כבר נעשה בוועדה והוקרא.

<שגית אפיק: אין כאן תיקונים לעומת מה שהיה בישיבות.

משה גפני: זה כדי לא לאבד את הזכאות.

מיקי רוזנטל: יש דברים שביקשנו והם לא נכנסו?

<שגית אפיק: לא.

<שגית אפיק: יש דברים שביקשתם והם כן נכנסו במהלך הישיבה עצמה.

מיקי רוזנטל: את זה אני זוכר.

משה גפני: וזה נכנס.

<שגית אפיק: אין דברים נוספים.

משה גפני: מי בעד אישור פרק ו', ביטוח לאומי (נפגעי עבודה)?

משה גפני: מי נגד?

משה גפני: בעד – רוב

משה גפני: נמנעים – 1

משה גפני: זהבה גלאון נמנעה.

משה גפני: פרק ו', ביטוח לאומי (נפגעי עבודה) אושר.

אראל מרגלית: אנחנו רוצים לראות את פרק הבריאות.

משה גפני: פרק הבריאות עוד לא צולם.

משה גפני: בינתיים נעבור לרשות שדות התעופה.

משה גפני: אני עובר לפרק של רשות שדות התעופה.

מיקי רוזנטל: יש לנו הסתייגויות.

מיקי רוזנטל: אני מגיש אותן בשם כל הסיעות, להלן – הקבוצה.

מיקי לוי: אני מבקש הסתייגות לפני ההצבעה.

משה גפני: בבקשה, רשות שדות התעופה, הסתייגויות.

מיקי רוזנטל: ההסתייגות היא לסעיף 40(ב) בנושא התמלוגים.

מיקי רוזנטל: אנחנו חושבים שהתשלום או התמלוגים שרשות שדות התעופה משלמת למדינה צריכים להיות הוראה קבועה בחוק במשך שנים ולא עניין חד פעמי.

מיקי רוזנטל: זאת חברה ממשלתית והרווחים צריכים לעבור למדינה ולא צריכים להישאר ברשות שדות התעופה.

מיקי רוזנטל: במידה ותהיה שנה קשה לרשות שדות התעופה או לחילופין פרויקט משמעותי שרשות שדות התעופה תרצה לעשות, אז היא צריכה לבקש פטור באותה שנה אבל לא ההפך.

מיקי רוזנטל: כאן פוטרים אותה לשנים ואנחנו מבקשים לשנות את זה.

מיקי לוי: אני מצטרף להסתייגות כי זאת אותה הסתייגות שלי.

משה גפני: מי בעד ההסתייגות?

משה גפני: בעד – 8

משה גפני: ההסתייגות לא נתקבלה.

משה גפני: ההסתייגות לא התקבלה.

משה גפני: היא תעלה למליאה.

איתן ברושי: אתה לא אומר את תוצאות ההצבעה.

משה גפני: תשעה נגד שמונה.

איתן ברושי: כדאי להגיד וגם לרשום, במיוחד שזה על חודו של קול.

משה גפני: בסדר.

משה גפני: אנחנו נספור.

מיקי לוי: בנוסף להסתייגות הזאת שלצערי לא התקבלה והיא לטובת המדינה, אבל חבל שהאופוזיציה לא רואה נוכחה את הדברים האמיתיים כי אין עניין לאופוזיציה-קואליציה, אבל בסדר, אנחנו מבינים את זה.

מיקי לוי: יש עניין של מחיר למטר מרובע שהממשלה משלמת ברכוש ששייך לה.

מיקי לוי: אדוני היושב ראש, אני מבקש שתהיה אתי.

מיקי לוי: אני דורש, לא מבקש, המדינה משלמת למטר מרובע בערך יותר מאשר משלמים ברוטשילד למטר מרובע על רכוש שלה.

משה גפני: בסדר, אתה לא צריך להסביר.

משה גפני: תגיד ממה אתה מסתייג.

מיקי לוי: אני מתנה את זה בנושא שאני מבקש, ראשית, לבדוק את המחיר למטר מרובע.

מיקי לוי: הממונה על הרכוש הממשלתי שיושב במשרד שם.

משה גפני: אבל מיקי, אנחנו בחקיקה.

מיקי לוי: אבל אתה יכול להכניס את זה בסוף כי לא נתת לנו להתבטא לפני כן.

מיקי לוי: לא סיימנו את רשות שדות התעופה.

משה גפני: סיימנו את רשות שדות התעופה.

מיקי לוי: לא, לא, לא.

משה גפני: ממה אתה מסתייג?

מיקי לוי: אני מבקש שאתה תורה להביא לוועדה את המחיר למטר מרובע שהרשות גובה מגורמי מדינה שיושבים שם, שהרכוש הזה שייך למדינה.

מיקי לוי: לא יכול היות שישלמו, גם המשטרה וגם המכס מאות מיליוני שקלים שכר דירה.

מיקי לוי: זה לא יכול להיות.

משה גפני: הוא מציע שייגבו מהם.

מיקי לוי: יבוא השמאי הממשלתי ויקבע כמה כסף גובים כאן מגורמי המדינה.

אראל מרגלית: דרך אגב, יש שם עכשיו שני מיליארד שקלים בקופה.

אראל מרגלית: נכון אדוני?

<קריאה: יותר.

<שגית אפיק: זאת הסתייגות שהיא רק שלך, של יש עתיד?

מיקי לוי: של כולנו.

משה גפני: בסדר.

משה גפני: מי בעד ההסתייגות של מיקי לוי?

משה גפני: מי נגד?

משה גפני: בעד – 6

משה גפני: ההסתייגות לא נתקבלה.

משה גפני: ההסתייגות לא התקבלה.

מיקי לוי: אין לכם לב.

<שגית אפיק: יש עוד הסתייגויות לעניין הגדלת התמלוגים.

מיקי רוזנטל: כמה היו לנו?

מיקי רוזנטל: שישה?

אראל מרגלית: איך זה יכול להיות?

מיקי רוזנטל: אנחנו שישה.

משה גפני: אראל, יש הסתייגות של המחנה הציוני לחילופין, לחילופין וחילופין.

משה גפני: אפשר להצביע על כל זה יחד ונשים את הכול במליאה?

אראל מרגלית: רגע, אבל בוא נקרא את זה ואז נשים יחד.

משה גפני: בסדר.

משה גפני: הגדלת התמלוגים.

אראל מרגלית: זאת ההסתייגות שלנו לגבי שדות התעופה.

אראל מרגלית: בסעיף 46, בתיקון לסעיף 40(ב), במקום 12.5 יבוא 25 לחילופין.

משה גפני: מי בעד ההסתייגות?

משה גפני: מי נגד?

משה גפני: בעד – 6

משה גפני: ההסתייגות לא נתקבלה.

משה גפני: ההסתייגות לא התקבלה.

משה גפני: אני מציע שנעלה את הכול למליאה.

<שגית אפיק: להחליף את ה-12.5 אחוזים תמלוגים ל-13 אחוזים עד 24 אחוזים ואנחנו נעשה לכם את זה הסתייגויות חלופיות כל אחת.

<שגית אפיק: בסדר?

אראל מרגלית: בסדר.

משה גפני: מי בעד ההסתייגות?

משה גפני: מי נגד?

משה גפני: בעד – 6

משה גפני: ההסתייגות לא נתקבלה.

משה גפני: ההסתייגות לא התקבלה.

מיקי לוי: הפסיקו להיות לטובת המדינה.

מיקי לוי: אני לא מבין את זה.

<שגית אפיק: בסעיף 40ב(ג), הגדלת ריבית הפיגורים כך שהיא תהיה כפולה.

משה גפני: מי בעד?

משה גפני: מי נגד?

משה גפני: בעד – 6

משה גפני: ההסתייגות לא נתקבלה.

משה גפני: ההסתייגות לא התקבלה.

<שגית אפיק: יש כאן הסתייגות לסעיף שהוועדה הורידה ולכן היא לא רלוונטית.

<שגית אפיק: אני עוברת אתכם רגע על הנוסח.

<שגית אפיק: בעמוד 2 למטה אתם יכולים לראות את סעיף קטן (ד).

<שגית אפיק: הוועדה ביקשה לבטל את הנושא של הוראות לעניין התשלומים, תקנות על ידי שר האוצר.

<שגית אפיק: אתם יכולים לראות את סעיף קטן (ד) מחוק.

<שגית אפיק: אלה היו תקנות ששר האוצר יכול היה לקבוע הוראות לגבי התשלומים לעניין הסעיף הזה.

<שגית אפיק: זה נמחק ולכן גם הורדתי לכם הסתייגות שעסקה בנושא.

איתן ברושי: לפני שאת מסכמת, אני ביקשתי רשות דיבור.

משה גפני: רשות דיבור על מה?

איתן ברושי: על ההסתייגות.

משה גפני: בבקשה.

איתן ברושי: אני רוצה להוסיף הסתייגות לגבי השימושים בכסף הזה.

איתן ברושי: אני שואל ואומר שהכסף הזה מגיע מאיזה מקור שיש לו שורשים, ידיים ורגליים.

איתן ברושי: למשל, לא בא בחשבון שהכסף הזה ילך לממן הסכמים קואליציוניים.

איתן ברושי: לכן ההסתייגות שלי אומרת שייקבע ייעוד לכסף הזה בהשתתפות רשות שדות התעופה, לרבות שכלול ושדרוג המתקנים שלהם.

איתן ברושי: לא יכול להיות שבהסכם קואליציוני תהיה השפלה.

משה גפני: הסתייגות ברורה ואפילו נחמדה.

משה גפני: מי בעד?

משה גפני: מי נגד?

משה גפני: בעד – 7

משה גפני: ההסתייגות לא נתקבלה.

משה גפני: ההסתייגות לא התקבלה.

איתן ברושי: שגית, זה יצורף להסתייגויות?

<שגית אפיק: כן.

<שגית אפיק: ההסתייגות היא מטעמך או מטעם כולם?

איתן ברושי: אראל, אפשר לקבל את הגיבוי?

אראל מרגלית: מטעם כולם.

מיקי רוזנטל: לפני שמצביעים, יש לי שאלה לשגית כי היו לנו הרבה מאוד דיונים סביב הרבה סוגיות ואני שוב שואל.

מיקי רוזנטל: האם כל הדברים שביקשנו בהקשר של החוק הזה בדיונים אכן הוכנסו?

<שגית אפיק: אחד הדברים שביקשתם בהקשר הזה היה להגדיל את הסכומים או להפוך אותם להוראת קבע.

<שגית אפיק: כפי שהוסבר כאן, זה לא נכנס וזה לא מופיע בנוסח.

מיקי רוזנטל: על זה הסתייגנו ולצערי ההסתייגות לא התקבלה.

מיקי רוזנטל: אבל מעבר לזה.

<שגית אפיק: יתר הדברים, היה הורדת התקנות ותיקון סמנטי בהגדרות.

אורן אסף חזן: אדוני היושב ראש, גם אני רוצה הסתייגות.

משה גפני: לפני שאנחנו דנו על הפוטו וולטאי, קיבלנו תקנות שאחרי התקציב אנחנו נגדיר, התברר שחייבים לתקן את החוק עד מאתיים מטרים.

משה גפני: בן אדם שעושה מתקן סלולרי והוא עושה אותו באופן כזה שהוא משתמש בזה לשימוש ביתי, עד מאתיים מטרים התברר שאם לא מתקנים את החוק, אי אפשר לתקן את זה.

משה גפני: התקנות יהיו רק ממאתיים מטרים אבל את הפתרון עד מאתיים מטרים אין לנו אלא רק בחקיקה.

מיקי רוזנטל: המאתיים מטרים יכולים להיות גם על הקרקע?

משה גפני: רק על הגג.

<שגית אפיק: מתברר שעל הקרקע המערכות שיש הן מערכות הרבה יותר גדולות ממאתיים מטרים ולכן זה יצא לכאורה לא הוגן שעל המאתיים מטרים הראשונים שעל הקרקע יהיה פטור.

<שגית אפיק: בהמשך היום יש כאן תקנות עם תעריפים מאוד מאוד נמוכים לגבי המערכת על הקרקע.

<שגית אפיק: לפי הסיכום שהיה בוועדה.

איתן ברושי: זה לא היה בוועדת כספים?

משה גפני: היה שלוש פעמים.

איתן ברושי: מה שאישרנו.

<שגית אפיק: לא אושר.

<שגית אפיק: לא אושר כי לא הובאו תקנות.

איתן ברושי: אבל הסכומים אושרו.

משה גפני: אנחנו אישרנו את הסכומים אבל אם לא יהיו תקנות שנאשר אותן והן חתומות על ידי השר, אין לזה תוקף.

משה גפני: לכן מגיעות היום התקנות, השרים חתמו, ואני רק מבקש לתקן עכשיו את החוק בהסתייגות, להכניס את זה לתוך החוק שעד מאתיים מטרים על הגג – הוא פטור.

משה גפני: זה צריך תיקון חקיקה.

משה גפני: אני מבקש להוסיף בהסתייגות בסעיף 5(ה)(13), עד מאתיים מטרים מרובעים משטח מערכת לייצור חשמל על ידי שימוש באנרגיית השמש ובטכנולוגיה פוטו וולטאית או תרמו סולרית אשר אינה עושה שימוש בדלקים פוסילים מעבר לקבוע בפסקה (2) להגדרת מתקן אנרגיה מתחדשת שבסעיף (1) לכללי משק החשמל לעסקאות עם ספק שירות חיוני התש"ס-2000 הממוקמת על גג נכס.

משה גפני: מי בעד ההסתייגות?

משה גפני: מי נגד?

משה גפני: בעד – פה אחד

משה גפני: ההסתייגות נכנסת בגוף החוק.

משה גפני: אני הולך להצביע עכשיו על החוק עצמו.

משה גפני: הכנסתי את זה כהסתייגות בתוך החוק של רשות שדות התעופה, כדי לחסוך את ארבע הקריאות.

אראל מרגלית: אנחנו חשבנו שבזה אתה מכניס גם קולטים סולריים על מטוסים ולא לקחת מהם ארנונה.

משה גפני: רשות שדות התעופה, פרק ט'.

משה גפני: מי בעד אישור החוק?

משה גפני: מי נגד?

משה גפני: בעד – 9

משה גפני: נמנעים – 6

משה גפני: שישה נמנעים, תשעה בעד, החוק עבר.

משה גפני: אפשר לעבור לפרק הבריאות.

אורן אסף חזן: הרב גפני, הייתה לי דווקא הסתייגות טובה לפיה אולי הרשות תבנה מסלול שדה תעופה בשביל האופוזיציה שתרד מהאולימפוס ותפסיק לשגע אותנו ותיתן לנו להעביר את החוק.

משה גפני: היא לא משגעת.

משה גפני: היא דווקא בסדר גמור.

משה גפני: אני מבקש לומר לגבי פרק הבריאות, עד שהוא מחולק, שביום חמישי בלילה היה סיכום.

משה גפני: אנחנו די השתוממנו על העובדה הזאת של-2016 אין סיכום של הטבות לרופאים בפריפריה.

משה גפני: הרב וקנין, אתה דיברת גם על העניין הזה.

משה גפני: הייתה דרישה חד משמעית של-2016 יוקצב הכסף כדי לתת הטבות ולעודד רופאים ללכת לפריפריה.

משה גפני: התברר שבסיכום הזה שאני הייתי שותף לו בעבר לגבי העניין של עידוד רופאים ללכת לפריפריה, זה הצליח מעל ומעבר.

איתן ברושי: ללכת הם הולכים, אבל להישאר.

משה גפני: הם נשארים בכל מקרה כי ההטבות נשארות.

משה גפני: כדי להגיע למצב שגם ב-2016 יהיה אתה כסף, דרשה האופוזיציה שיהיה סכום נדמה לי של 75 מיליון שקלים, נכון?

<רן רידניק: רכז בריאות, אגף התקציבים.

<רן רידניק: כחלק מההבנות עם יושב ראש הוועדה וחברי הוועדה סוכם שב-2016 - - -

משה גפני: חברי האופוזיציה היו שותפים לעניין הזה.

משה גפני: אני מבקש לומר את זה באופן ברור.

<רן רידניק: סוכם שב-2016 לטובת מענקים למתמחים בפריפריה יוקצה סכום של עד 75 מיליון שקלים.

מיקי רוזנטל: אני מבקש כאן הבהרה.

מיקי רוזנטל: יש סכום שמתוקצב עכשיו לרופאים.

מיקי רוזנטל: הרופאים שהיו בהסכם ממשיכים לקבל.

<קריאה: זה ברור.

מיקי רוזנטל: הסכום הזה הוא בנוסף.

<רן רידניק: אני אסביר.

מיקי רוזנטל: רק את המילה "בנוסף".

<רן רידניק: עד 75 בנוסף.

מיקי רוזנטל: אני מכיר את כל הטריקים והשטיקים.

<רן רידניק: כבר עכשיו סולמות השכר של כלל הרופאים בפריפריה בנויים בצורה שונה מזו של הרופאים במרכז ויש פער של בין 20 ל-25, ולפעמים יותר, אחוזים בשכר.

<רן רידניק: זה לא משתנה אלא זה אותו הדבר.

מיקי רוזנטל: זה יימשך.

<רן רידניק: זה יימשך עם הסכם השכר.

משה גפני: זה גם על מקצועות במצוקה, נכון?

<רן רידניק: זה חלק.

<רן רידניק: לכן הדבר הזה הוא עבור רופאים חדשים.

מיקי רוזנטל: זאת ההבהרה שרציתי.

מיקי רוזנטל: זה בנוסף.

<רן רידניק: כן.

<רן רידניק: בנוסף.

משה גפני: כל הכבוד.

מכלוף מיקי זוהר: ביום חמישי בלילה פנתה האופוזיציה לוועדת הכספים וליושב ראש בנוגע לתוספת הכסף הזה שהובטח של עד 75 מיליון שקלים כדי להמשיך ולחזק את הפריפריה.

מכלוף מיקי זוהר: אנחנו בקואליציה, מה שנקרא, היינו שמחים ומאושרים שזאת בקשת האופוזיציה ושמחנו להיענות לבקשה.

איתן ברושי: מה זה פריפריה במונחים שלך?

איתן ברושי: יש הגדרה ברורה?

<קריאה: זה מוגדר.

משה גפני: מה שהיה עד היום, יימשך.

משה גפני: זאת הכוונה.

מכלוף מיקי זוהר: שמחנו להיענות לדרישה.

מכלוף מיקי זוהר: ייאמר לזכותו של שר האוצר שגם הוא שמח לדרישה ויושב ראש הוועדה מן הסתם קיבל את זה בחום גדול ואנחנו מכבדים את בקשת האופוזיציה ושמחים על שיתוף הפעולה.

מכלוף מיקי זוהר: תודה.

אראל מרגלית: בשם האופוזיציה, גם המחנה הציוני, גם הרשימה המאוחדת, גם יש עתיד, גם מרצ, גם ישראל ביתנו, זה היה דבר שהיה מאוד חשוב לנו.

אראל מרגלית: אנחנו מאוד מעריכים את העובדה שהקואליציה, שר האוצר, אתה אדוני קיבלת את זה.

אראל מרגלית: זה נראה לנו חשוב וזה נראה לנו קריטי.

אראל מרגלית: בסופו של דבר אני רוצה להגיד לכם שהיה עוד ויכוח אחד.

אראל מרגלית: הוויכוח השני היה להחריג את הפריפריה מההסדר מכיוון שלטענת חברת הכנסת אורלי לוי ואחרים כרגע אין שם מספיק רופאים.

אראל מרגלית: בסופו של דבר קיבלנו לא להחריג את הפריפריה מההסדר, קיבלנו את עמדתכם, אבל מאוד מאוד חשוב שההסדר של ה-75 מיליון שקלים ימשיך כדי שבאמת ימשיכו לבוא לשם רופאים.

אראל מרגלית: מכיוון שכך, האופוזיציה תתמוך.

איתן ברושי: גפני, אני מודה בשם הפריפריה.

משה גפני: תודה רבה.

משה גפני: מיקי, תודה רבה.

משה גפני: כל הכבוד.

משה גפני: תאמין לי.

משה גפני: לחיצת היד הזאת הייתה חשובה.

<שמרית גיטלין שקד: יש הסתייגות של חברת הכנסת אורלי לוי על החרגת הפריפריה.

זהבה גלאון: אנחנו לא יכולים לדבר בשמה.

<שגית אפיק: אתם מבקשים להשאיר את ההסתייגות?

אראל מרגלית: תשאירו את ההסתייגות.

אראל מרגלית: היא ביקשה זאת.

משה גפני: מי בעד ההסתייגות?

<שמרית גיטלין שקד: לא.

<שמרית גיטלין שקד: זאת ההסתייגות הקודמת.

משה גפני: בסדר.

משה גפני: להשאיר.

<שמרית גיטלין שקד: אנחנו מצביעים על סעיפים 342 עד 349 בנוסח שלפנינו.

<שמרית גיטלין שקד: סעיף 345 יש קו לגבי מספר הרופאים החריגים.

<שמרית גיטלין שקד: חבר הכנסת גפני הורה שהמספר שיועמד להצבעה הוא מספר חמישים.

משה גפני: כן.

משה גפני: כמו שהיה.

משה גפני: מי בעד אישור פרק הבריאות?

משה גפני: מי נגד?

משה גפני: בעד – פה אחד

משה גפני: הפרק אושר.

משה גפני: לא מוחאים כפיים כאן.

<קריאה: מה אכפת לך?

<קריאה: לא רק הפריפריה אלא כל החוק הזה הוא חשוב.

משה גפני: בסדר.

משה גפני: אנחנו ממשיכים.

משה גפני: פרק ה', מיסים, צמצום הטבות המס בהפרשה לפנסיה.

מיקי רוזנטל: הגענו לפרק המיסים?

משה גפני: אלה הטבות מס להפרשה לפנסיה.

משה גפני: רבותיי, אנחנו מדברים על פרק ה', מיסים.

משה גפני: במקום שלוש פעמים שכתוב כאן, ההצעה היא שזה יהיה פעמיים וחצי.

משה גפני: זה היה הסיכום.

משה גפני: עם הכסף הזה יממנו את הרופאים ויממנו את ההטבות במשכנתאות.

משה גפני: מדובר על פעמיים וחצי.

משה גפני: היה סיכום שעם זה אנחנו נממן את ההטבה במשכנתאות למחוסרי דיור ונממן את הרופאים בפריפריה.

מיקי רוזנטל: סיכום בין מי למי?

משה גפני: האופוזיציה.

מיקי רוזנטל: אני לא ידעתי שסיכמו על שתיים וחצי.

משה גפני: זה הסיכום.

מיקי רוזנטל: לא אמרתי שזה לא נכון.

משה גפני: משכורת של 24-25 אלף שקלים לחודש.

משה גפני: הטענה הייתה שאת המשכנתאות אנחנו נותנים לאנשים שהם במצב כלכלי קשה יותר.

משה גפני: הרופאים בפריפריה, גם זה במצבים של ישובים שהם יותר חלשים.

משה גפני: ההפרשה לפנסיה כאן, שתיים וחצי במקום שלוש.

משה גפני: שתיים וחצי, אלה עדיין משכורות של 25 אלף שקלים לחודש.

<שגית אפיק: יש הסתייגויות.

אראל מרגלית: אני רוצה להגיד משהו.

אראל מרגלית: לפי מה שאנחנו הגענו אליו ביום חמישי, אם אני מבין נכון, היה לנו מאוד חשוב שהטבת המס תהיה אמיתית לזכאים.

אראל מרגלית: ביקשנו שזה יהיה שניים וחצי אחוזים וביקשנו שזה יהיה עד מסגרת של 170 מיליון.

<שגית אפיק: לא.

<שגית אפיק: אתה טועה.

<שגית אפיק: זה לא משכנתאות.

מיקי רוזנטל: אנחנו צריכים התייעצות סיעתית אמיתית.

מיקי רוזנטל: הם טוענים שיש סיכום לפיו אנחנו נוריד את זה משלוש, את ההטבה לפנסיה שתוכר במס הכנסה.

מיקי רוזנטל: הם רצו להוריד מארבע לשלוש ועכשיו הם רוצים להוריד לשתיים וחצי, כאילו לכאורה בסיכום אתנו.

מיקי רוזנטל: בתמורה יבואו ההטבות האחרות.

מיקי רוזנטל: אני לא יודע על זה וזה בעייתי.

אראל מרגלית: רגע.

אראל מרגלית: התייעצות.

מיקי רוזנטל: גם סמוטריץ' אומר שהיה סיכום על שלוש.

מיקי רוזנטל: שאנחנו נסכים לשלוש כי אנחנו התנגדנו גם לשלוש ואמרנו שנסכים לשלוש.

משה גפני: אבל זה הכסף.

משה גפני: זה מה שנאמר לי.

מיקי רוזנטל: בסדר, לא אמרתי שלא אמרו לך.

מיקי רוזנטל: אני לא יודע על זה וגם סמוטריץ'.

מיקי לוי: דובר על שלוש.

מיקי רוזנטל: הנה, דובר על שלוש.

מיקי לוי: דובר על שלוש.

מיקי לוי: בוודאי שדובר על שלוש.

מיקי רוזנטל: ונסכים לשלוש.

מיקי רוזנטל: אנחנו התנגדנו לשלוש.

מיקי לוי: אם סגרתם מאחורי הקלעים, זה סיפור אחר.

מיקי לוי: כאן במליאה דובר על שלוש.

<קריאה: גפני, תסביר את הסיכום.

מיקי רוזנטל: זה לא בסדר.

מיקי רוזנטל: בוא נדחה את זה לרגע.

מיקי רוזנטל: אני לא יודע מי סיכם אתך.

מיקי רוזנטל: אני לא אמרתי שלא סיכמו אבל אני לא יודע על זה.

משה גפני: זה מה שאמרו לי.

מיקי רוזנטל: יש בעיה.

מיקי רוזנטל: יש לכם רוב ואתם יכולים להעביר את זה.

מכלוף מיקי זוהר: העניין הוא שאתם לא עומדים בסיכום שלכם.

מיקי רוזנטל: אני לא ידעתי שיש סיכום כזה.

מיקי רוזנטל: לכן אמרתי שאני רוצה התייעצות אמיתית.

באסל גטאס: על מה מתייעצים?

מיקי לוי: נושא חדש.

מיקי רוזנטל: מבקשים לא לדון בזה עכשיו.

מיקי לוי: נושא חדש, משלושה אחוזים לשניים וחצי אחוזים.

מיקי לוי: זה נושא חדש אדוני ואנחנו מבקשים נושא חדש.

משה גפני: מיקי, אני מבקש לכנס את ועדת הכנסת.

<קריאה: שגית, זה נושא חדש?

מיקי רוזנטל: ברגע שאנחנו מבקשים, זה נושא חדש.

<שגית אפיק: ברגע שהם מבקשים.

משה גפני: נעבור לסעיף הבא.

באסל גטאס: מוותרים על הטבת המס.

משה גפני: לא.

משה גפני: אמרו נושא חדש.

משה גפני: זה עובר לוועדת הכנסת.

משה גפני: רבותיי, אני מבקש לומר לוועדה.

משה גפני: יכול להיות שהייתה כאן אי הבנה ויכול להיות שהייתה כאן טעות.

משה גפני: מבחינתי זה לא רלוונטי.

משה גפני: נאמר לי ביום חמישי בלילה שהיה הסכם עם האופוזיציה וההסכם עם האופוזיציה אומר שיינתנו מספר דברים שהם מאוד חשובים לעם ישראל – הרופאים בפריפריה והנושא של המשכנתאות למחוסרי דיור.

מכלוף מיקי זוהר: כנראה שאת ה-75 מיליון אנחנו בכל זאת ניתן וזה יהיה רק על הקואליציה.

מיקי רוזנטל: קחו את זה.

מכלוף מיקי זוהר: סתם.

מכלוף מיקי זוהר: סתם.

מכלוף מיקי זוהר: בדיחה.

משה גפני: אני לא מסכים.

משה גפני: די.

משה גפני: מספיק עם הוויכוחים האלה.

משה גפני: מה זה משנה עכשיו?

משה גפני: אני הבנתי.

משה גפני: ביקשו ממני להוריד את זה לשתיים וחצי.

משה גפני: בתחילת הדרך אני לא הסכמתי על אף שמשרד האוצר טען, והטענה הזאת היא נכונה, שמדובר בשכר שהוא בערך 25 אלף שקלים.

<קריאה: 23,150.

<קריאה: זה פעמיים וחצי.

משה גפני: בסדר.

משה גפני: מדובר על כאלה שהם אינם שכבות חלשות או משהו כזה.

משה גפני: זאת הייתה הטענה של האוצר.

משה גפני: אני הבנתי שביום חמישי בלילה היה סיכום.

משה גפני: אני לא ישבתי שם בחדר.

משה גפני: אני מקבל את העניין שהייתה כאן אי הבנה, שזאת הייתה טעות.

משה גפני: בסדר.

אראל מרגלית: אני רוצה להגיד משהו.

אראל מרגלית: תראו, אנחנו דיברנו ביום חמישי בלילה על התהליך שהתקיים שם מול הקואליציה ומולך, מול אמיר לוי ומיקי זוהר ונדב.

אראל מרגלית: יש לי הרבה מאוד כבוד אליו וחשבתי שאנחנו מדברים על כמה דברים.

אראל מרגלית: לתפיסתי דיברנו על כמה דברים.

אראל מרגלית: המספר שתיים וחצי עלה בהקשר של שניים וחצי אחוזים ריבית על משכנתאות לזכאים או אפילו יותר נמוך.

מיקי רוזנטל: אני ביקשתי שאפילו ירד.

אראל מרגלית: נכון.

אראל מרגלית: מיקי רוזנטל ביקש שזה ירד ל-2.25 ולא הסכמתם.

אראל מרגלית: זה נשאר שתיים וחצי במסגרת של 150 על 170 מיליון שקלים לשנה.

אראל מרגלית: על זה דובר.

אראל מרגלית: הנושא של הורדת ההטבה בפנסיה משלוש פעמים משכורת מוצעת במשק לשניים וחצי, יכול להיות שמישהו דיבר על זה עם מישהו אחר אבל אני לא שמעתי שדיברו אתי על זה עת ישבנו באותו סיכום באמצע הלילה אצלך.

אראל מרגלית: זה לא היה חלק מהשיחה שלנו.

משה גפני: הבנתי.

משה גפני: אני מודיע שמכיוון שאני סיכמתי, אני לא רוצה לזוז מהסיכומים.

משה גפני: אנחנו נצביע על שתיים וחצי ואתם תצביעו נגד.

משה גפני: אני מאוד אצטער על זה כי אם הייתי יודע את זה ביום חמישי בלילה, לא הייתי מסכים לשתיים וחצי.

משה גפני: אני אמרתי בתנאי.

משה גפני: הרי מדברים אתי על זה חודש ואמרתי בתנאי שגם האופוזיציה בעניין וזה הולך לדברים חיוניים.

אראל מרגלית: אבל איפה זה דובר אתי?

משה גפני: אין לי טענות.

משה גפני: אתה חוזר על זה ואני אומר שאין לי טענות.

משה גפני: אתם טוענים עכשיו נושא חדש ולכן יכנסו את ועדת הכנסת והיא תחליט.

משה גפני: אני עובר לפרק ד', מיסוי מקרקעין, הגדלת היצע הדירות.

משה גפני: צריך להקריא משהו.

<שגית אפיק: הכול למעשה הוקרא בהגדלת היצע הדירות.

<שגית אפיק: אין כאן דברים חדשים.

<שגית אפיק: הייתה את הבקשה של הוועדה לגבי הלוואות לדיור.

מיקי רוזנטל: הייתה גם הסוגיה של המכרזים על המשכנתאות.

<שגית אפיק: נכון.

מיקי רוזנטל: פעמיים הובטחו תשובות לעניין הזה.

<שגית אפיק: נמצא כאן ערן ניצן ואולי הוא בא היום עם תשובות.

מיקי רוזנטל: אני לא יודע.

מיקי רוזנטל: אנחנו לא קיבלנו תשובות ואני לא יודע איך אפשר להצביע.

משה גפני: אין תשובות.

מיקי רוזנטל: אין תשובות.

מיקי רוזנטל: הבנתי.

מיקי רוזנטל: שר האוצר הזה שאמר שיילחם במונופול הבנקאי, הוא מייצר במו ידיו בחוק הזה מונופול בנקאי ומחלק במתנה מאתיים מיליון שקלים לבנקים.

מיקי רוזנטל: שהציבור ידע את זה.

מיקי רוזנטל: לא יאמן כמה צביעות יש כאן.

מיקי רוזנטל: שר האוצר, מאתיים מיליון שקלים למונופול בנקאי.

משה גפני: אני אקום ואלך.

מיקי רוזנטל: לא, אל תקום ותלך.

משה גפני: אני לא רוצה שום התייחסות לעניין הזה.

מיקי רוזנטל: למה?

משה גפני: כי אני לא רוצה.

מיקי רוזנטל: אבל הבטיחו.

משה גפני: אז הבטיחו ולא קיימו.

מיקי רוזנטל: אז למה שנצביע על החוק הזה?

משה גפני: אל תצביעו.

משה גפני: תצביעו נגד.

מיקי רוזנטל: מאתיים מיליון שקלים מתנה.

מיקי רוזנטל: ביזיון.

משה גפני: המדינה לא חייבת שיהיה לה תקציב.

משה גפני: תסבירי.

<שגית אפיק: למעשה היו כאן לוועדה שתי בקשות.

<שגית אפיק: הבקשה האחת היא לקבוע ששיעור הריבית שיקבלו מחוסרי דיור באשר הם, לא משנה מה הניקוד שלהם, יהיה חצי אחוז.

משה גפני: אבל התנאי הוא מחוסר דיור.

משה גפני: לא הרחבת דיור.

<שגית אפיק: נכון.

<שגית אפיק: אך ורק מחוסר דיור שזו דירתו הראשונה שהוא רוכש והוא זכאי להלוואה לדיור ממשרד הבינוי והשיכון.

<שגית אפיק: היום השיעור שקבוע בחוק הוא שלושה אחוזים או הריבית הנהוגה בבנק שנתן את ההלוואה לפי הנמוך.

<שגית אפיק: הבקשה של הוועדה הייתה לקבוע שזה יהיה חצי אחוז פחות מזה.

<שגית אפיק: עלתה כאן הטענה מטעם נציגי משרד האוצר שמדובר בעלות גבוהה מאוד והוועדה הסכימה לצמצם את העלות כך שייקבע מנגנון כפי שנקבע גם בפעם הקודמת עת נעשה דבר שונה מעט אבל דומה, מנגנון של הערכת עלות של 170 מיליון שקלים חדשים, שזה יהיה הסך הכול.

<שגית אפיק: זאת אומרת, לווים ייקחו את ההלוואה בשיעור הריבית הנמוך של פחות חצי אחוז למשך תקופה, בתום תקופה בה שר האוצר ימצא שהתקרבו לסכום של 170 מיליון שקלים, הוא ידווח על כך לוועדת הכספים והוועדה תהיה רשאית להביא הערכה משלה לגבי הסכום שהגיעו אליו.

<שגית אפיק: זאת אומרת, אותה עלות של חצי אחוז.

<שגית אפיק: ככל שהוועדה והשר מגיעים למסקנה שאכן הגענו ללימיט של 170 מיליון שקלים חדשים, יפורסם צו שמאותו מועד ועד לתום אותה שנת כספים החצי אחוז לא יינתן יותר ויחזור להיות בעצם הנוסח המקורי של החוק שזה שלושה אחוזים.

מיקי רוזנטל: אני מבקש להכריז על החוק הזה נושא חדש ולהפסיק לדון בו, לאור העובדה שלא קיבלנו תשובות מינימליות.

מיקי רוזנטל: הנושא הוא עקרוני ואלה לא הסתייגויות מתחכמות.

מיקי רוזנטל: אני מבקש להכריז על החוק הזה נושא חדש.

<קריאה: לשם מה יש סיכומים?

מיקי רוזנטל: לא היה שום סיכום.

מיקי רוזנטל: לגבי הדבר הזה לא היה שום דבר.

מיקי רוזנטל: התחייבתם לתת תשובות מה עושים עם המאתיים מיליון שקלים של הבנקים, למה האוצר נותן מתנה לבנקים בגובה של מאתיים מיליון שקלים.

<קריאה: חבל על כל הזמן שמשקיעים בסיכומים.

רחל עזריה: הכול היה בדיון כאן.

משה גפני: חבר הכנסת רוזנטל, אפשר לא להצביע את זה ולקחת את זה לנושא חדש, אבל מי שייפגע מהעניין הזה, ייפגעו אנשים שזקוקים לזה.

מיקי רוזנטל: אני נלחמתי על האחוזים האלה.

מיקי רוזנטל: גם אני נלחמתי עליהם אבל הכסף הוא לא הפקר.

מיקי רוזנטל: האוצר הבטיח לעניין הזה תשובות ואני רוצה תשובות.

מיקי רוזנטל: אז אין נושא חדש, אבל אני יכול לקבל תשובות או לא?

משה גפני: גם אני רוצה תשובות אבל אין תשובות.

משה גפני: מה אתה מציע לעשות?

מיקי רוזנטל: אני חוזר בי.

מיקי רוזנטל: חזרתי בי.

מיקי רוזנטל: לא נושא חדש.

מיקי רוזנטל: זה לא בסדר.

מיקי רוזנטל: זאת מחאה שלי.

משה גפני: אני יודע שזה לא בסדר.

מיקי רוזנטל: זאת פשוט שערורייה.

מיקי רוזנטל: ביקשנו שאלות וגם בכתב אבל לא מקבלים תשובות.

מיקי רוזנטל: למה האוצר נותן מתנה לבנקים בסכום של מאתיים מיליון שקלים?

מיקי רוזנטל: זה כסף ציבורי.

אראל מרגלית: מיקי רוזנטל מעלה נקודות מאוד מאוד חשובות.

אראל מרגלית: למרות הנקודות המאוד חשובות האלה, בסופו של דבר הנושא שנדון ביום חמישי בלילה היה על הורדת חצי אחוז משלושה אחוזים, כרגע אלה שלושים אחוזים, לשניים וחצי, ואולי זה ירד עוד, אבל חצי אחוז פחות וקביעת מסגרת של 170 מיליון שקלים.

אראל מרגלית: אנחנו כאופוזיציה ביקשנו את זה.

אראל מרגלית: האוצר הסכים לזה.

אראל מרגלית: זה הנושא בו דובר.

משה גפני: זה היה גם בעבר ואם מגיעים, צריך לעצור.

<קריאה: זה לא היה בעבר.

<קריאה: היושב ראש, זה לא היה בעבר.

משה גפני: הייתה מגבלה של 150 מיליון.

<קריאה: נכון, אבל כמו שאתה אומר, היא לא נאכפה.

משה גפני: אתם לא מבינים מה אתם עושים.

משה גפני: החוק הזה שהממשלה הביאה הוא חוק שמיטיב עם העם.

משה גפני: הוא חוק שמיטיב.

משה גפני: אנחנו מוסיפים עוד הטבה.

משה גפני: אם אתם משחקים עם זה על אינפורמציה שמשרד האוצר לא נותן, אז אתם לא נבחרי ציבור.

רחל עזריה: נכון.

משה גפני: תקריאי את זה.

משה גפני: הממשלה מביאה סעיף שמיטיב עם העם.

מיקי לוי: מה אתה רוצה?

מיקי לוי: אני מצביע אתך.

מיקי לוי: תביא את זה להצבעה.

מיקי רוזנטל: אל תעמיד את זה כך, כי זה לא נכון.

מיקי רוזנטל: אתה יודע שגם אני נלחמתי על זה.

משה גפני: אין חילוקי דעות בינינו.

מיקי רוזנטל: אין סיבה שהאוצר לא ייתן תשובות.

רחל עזריה: אבל אתה יכול לקבל חלק ממה שאתה רוצה, גם אתה לא מקבל את התשובות ועדיין אפשר להצביע.

מיקי רוזנטל: למה לזרוק מאתיים מיליון שקלים?

משה גפני: זה מתחת לכל ביקורת שאין תשובה לשאלה הזאת.

משה גפני: נקודה.

משה גפני: אנחנו נמשיך לעקוב אחרי העניין הזה.

משה גפני: אנחנו לא הולכים לטייל.

משה גפני: אני לא נוסע לשוויץ לעשות סקי אלא אני כאן.

מיקי רוזנטל: לכן חזרתי בי מהנושא החדש, אבל זה לא אומר שצוחקים.

משה גפני: בסדר.

משה גפני: אני מסכים אתך.

אראל מרגלית: מיקי רוזנטל צודק אבל אנחנו בעניין הזה נצביע בעד כי קיבלנו את ההטבה.

<שגית אפיק: 11א.

<שגית אפיק: בחוק הלוואות לדיור התשנ"ו-1992 – בסעיף 3(א), במקום "25 ל-30 שנה" יבוא 10 ל-30 שנה לפי בחירת הזכאי".

<שגית אפיק: בסעיף 4, במקום "במלואה בשיעורים כמפורט בתוספת" יבוא "בשיעור הריבית הממוצעת של הבנקים למשכנתאות, שמפרסם בנק ישראל פחות חצי אחוז אך לא יותר משלושה אחוזים או מהריבית הנהוגה בבנק שנתן את ההלוואה, הנמוך מביניהם, בהתאם לתקופה להחזר ההלוואה לזכאי שסך הנקודות שלו הוא לפחות 599 נקודות" שזה אומר כל מחוסר דיור.

<שגית אפיק: החוק מדבר על 599 נקודות.

<ערן יעקב: אני יודע, אבל החלטת הממשלה מ-2003.

משה גפני: ערן, לא קיבלת רשות דיבור.

משה גפני: אני אוציא אותך.

4 יבוא: "4א.

4 יבוא: קביעת עלות ההפרש שר האוצר ידווח לוועדה, פעם בשנה, על מימוש ההלוואות ועל סכם ההלוואות הכולל שניתן לזכאים בסיועה של המדינה.

4 יבוא: מצא שר האוצר שעלות ההפרש שבין הריבית הקבועה בסעיף 4 לבין הריבית, ללא ההפחתה בשיעור של 0.5 אחוז, כשהוא מוכפל בסכום ההלוואות שניתנו לזכאים בסיוע של המדינה בכל שנה (בסעיף זה – מימוש מלוא הסכום) שווה לסך של 150 מיליון שקלים חדשים, יודיע על כך לוועדה.

4 יבוא: הודיע שר האוצר לוועדה כאמור בסעיף קטן (א), תקבע הוועדה את מימוש מלוא הסכום על פי הערכת שר האוצר או מי שהוא הסמיך לכך, אלא אם כן הוכח להנחת דעתה של הוועדה, על פי הערכה אחרת שהוגשה לה, כי מימוש הסכום הנקוב בסעיף קטן (א) שונה מהערכת שר האוצר.

4 יבוא: הערכות לפי סעיף קטן זה יוגשו בצירוף נתונים ואומדנים.

4 יבוא: קבעה הוועדה שמימוש מלוא הסכום שווה ל-170 מיליון שקלים חדשים, יפרסם שר האוצר הודעה ברשומות וההלוואה לדיור לפי חוק זה, מאותו מועד ועד תום אותה שנת כספים, תהיה בשיעור הריבית הממוצעת של הבנקים למשכנתאות, כפי שמפרסם בנק ישראל, אך לא יותר משלושה אחוזים או מהריבית הנהוגה בבנק שנתן את ההלוואה, הנמוך מביניהם, בהתאם לתקופה להחזר ההלוואה – לזכאי שסך הנקודות שלו הוא לפחות 599 נקודות".

4 יבוא: התוספת – תימחק.

רועי פולקמן: את מוכנה להסביר מה ההבדל בין ההערה על אלף נקודות ל-599?

<שגית אפיק: אני לא יודעת מה התקבל בהחלטות הממשלה, אבל החוק היום מדבר על הבחנה בין 599 נקודות, שזה כל מחוסר דיור, לבין ניקוד גבוה יותר שזה למחוסרי דיור שהם בעצם מסכנים במצב סוציו אקונומי קשה יותר.

רועי פולקמן: השאלה אם הכלי הזה, כמו הדיון על הטבות מס, הוא כדין.

רועי פולקמן: השאלה היא אם המטרה להיות אפקטיביים וממוקדים למי שבאמת צריך את זה ולא כל אחד יקבל כי הרי הבנקים המסחריים נותנים היום הלוואות טובות.

משה גפני: מי שעשיר לא לוקח את ההלוואה לא מהבנק ולא מהמדינה ומי שלוקח, זה מעמד הביניים ומטה.

משה גפני: מה זה משנה?

משה גפני: אני קיבלתי אתמול הצעה לעשות את זה אחוז אחד מ-2017, מאיזה מקום שאתה מכיר אותו ולא הסכמתי.

משה גפני: אמרתי שזה היה הסיכום ואני לא הולך על יותר.

משה גפני: לא הולך על אחוז אחד ואני חתום על הצעת חוק.

איתן ברושי: זה נכון לכל אזורי הארץ?

<שגית אפיק: כן.

<שגית אפיק: זה נכון לכל אזורי הארץ.

משה גפני: מי בעד אישור פרק הגדלת היצע הדירות, פרק ד', מיסוי מקרקעין?

<שגית אפיק: כולל התוספת שהוקראה.

משה גפני: כן, כולל התוספת שהוקראה.

משה גפני: מי בעד?

משה גפני: בעד – פה אחד

משה גפני: הפרק אושר.

מיקי רוזנטל: אנחנו בפרק המיסוי ואני רוצה הסתייגות שתכניס חוק שלם לחוק ההסדרים.

מיקי רוזנטל: אדוני הוביל את המהלך לתיקון הטבות המס ליישובים אחרי פסיקת בג"ץ ואני לא רוצה לחזור על כל הדברים.

מיקי רוזנטל: ההצעה שהוצעה לחברי הכנסת היא מאוזנת, היא מידתית, היא שוויונית, היא מציגה קריטריונים אחידים לא פוליטיים, לא לטובת מפלגה כזאת או מפלגה אחרת, ואני מציע הסתייגות שאומרת להכניס את כל החוק הזה לחוק ההסדרים כפי שהוצע לחברי הוועדה.

מיקי רוזנטל: יש לי כאן את הצעת החוק ואם אתה רוצה, אני אקריא אותה.

משה גפני: אני אגיד לך את האמת.

משה גפני: על החוק הזה אנחנו עבדנו כולנו יחד.

משה גפני: אני מאוד מעוניין שהוא יהיה.

משה גפני: ראש הממשלה ביקש ממני לדחות את זה.

משה גפני: אני מציע לא להביא את זה.

משה גפני: אם אתה תביא את זה, אני לא יכול למנוע ממך אבל אני אהיה חייב להצביע נגד ואז זה יעלה למליאה.

משה גפני: נראה בהמשך היום או שנדבר בינינו כדי לראות איך עושים את זה.

משה גפני: אני הרי לא יכול להתנגד לחוק שאני הולך עליו בכל הכוח אבל תשאיר את זה בינתיים ונראה בהמשך.

משה גפני: אתה מגיש כהסתייגות את החוק כולו של הטבות מס ליישובים.

מיקי רוזנטל: להוסיף אותו.

<שגית אפיק: יש לנו עוד מספר פרקי מיסים.

מיקי רוזנטל: אתה מציע לדחות את זה להמשך היום.

משה גפני: כן, להמשך היום.

משה גפני: אני אראה מה עושים.

מיקי רוזנטל: טוב.

מיקי רוזנטל: אני מקבל את זה.

משה גפני: אני עובר לפרק ה', מיסים, הטבות מס לאקדמאים.

זהבה גלאון: יש לי הסתייגויות.

משה גפני: בבקשה.

זהבה גלאון: בסעיף 15, במקום 31 בדצמבר 2015, יהיה 31 בדצמבר 2017.

<שגית אפיק: את מתכוונת, במקום 31 בדצמבר 2020, את מבקשת להקדים את זה ל-31 בדצמבר 2017, אם אני מבינה אותך נכון.

מיקי לוי: בקיצור, התקציב הבא, כדי לדון בהטבות המס לסטודנטים פעם נוספת.

<שגית אפיק: נכון לעכשיו הוראת השעה חלה עד 31 בדצמבר 2015.

<שגית אפיק: מבקשת הממשלה להאריך את זה בחמש שנים נוספות, עד 31 בדצמבר 2020.

זהבה גלאון: אני מבקשת עד ל-31 בדצמבר 2017.

<שגית אפיק: בסדר.

מיקי לוי: כדי שנדון בזה לקראת התקציב הבא.

משה גפני: מי בעד ההסתייגות?

משה גפני: מי נגד?

משה גפני: בעד – מיעוט

משה גפני: ההסתייגות לא נתקבלה.

משה גפני: ההסתייגות לא התקבלה.

מיקי רוזנטל: אתם נגד הסטודנטים?

זהבה גלאון: יש לי עוד הסתייגות.

זהבה גלאון: בפרק המיסים.

משה גפני: אנחנו אוחזים רק בנקודות זיכוי ולא בדברים אחרים.

משה גפני: תכף נעבור לדברים האחרים.

משה גפני: היה סיכום על שלוש שנים.

זהבה גלאון: אני אומרת שנתיים.

משה גפני: עכשיו היה על שנתיים.

משה גפני: אני רציתי לשנה אחת וגם היה יותר מדי, אבל היה סיכום על שלוש שנים ואני מצביע על שלוש שנים.

משה גפני: מי בעד הצעת החוק עם שלוש שנים עד 2018?

משה גפני: בעד – רוב

משה גפני: ההצעה לגבי שלוש שנים עד 2018 נתקבלה.

משה גפני: החוק התקבל.

<שגית אפיק: אני רק מציינת דבר שתוכלו לראות אותו בנוסח.

<שגית אפיק: אנחנו שינינו את הנוסח בהתאם למה שאתה ביקשת.

משה גפני: כן.

משה גפני: זה נמצא בנוסח.

מיקי לוי: האכילו אותם בלוקשים.

אראל מרגלית: אנחנו מבקשים רביזיה על ההצבעה.

<שגית אפיק: רביזיה.

מיקי לוי: מישהו רימה אותם.

מיקי לוי: אדוני, על פי הפרוטוקול מותר לי הצעה לסדר?

משה גפני: עד שמחלקים, אבל קצרה.

מיקי לוי: קצרה לחלוטין.

מיקי לוי: אדוני, אתה היית נוכח לרוגז שלי ביום חמישי.

מיקי לוי: אני רוצה להביא לידיעתך שיש כוונה אמיתית לפגוע באימהות החד הוריות.

מיקי לוי: לא זאת ועוד שהייתי מוכן לבוא בדברים כי פוגעים ברמה הכי נמוכה, באימהות חד הוריות, הייתי מוכן לדבר על סדר גודל של שישים אחוזים, שבעים אחוזים, ולוותר על בעלי ההכנסות הגבוהות.

מיקי לוי: נראה לי שהפגיעה הולכת להיות אנושה.

מיקי לוי: אתה אמרת בזמנו, תביאו את החוק כהווייתו.

מיקי לוי: אז שיביאו את החוק כהווייתו.

משה גפני: אני רוצה להגיד לך משהו בעניין הזה.

משה גפני: היות ואנחנו מדברים היום על ההלוויה של יצחק נבון זיכרונו לברכה, שהוא היה העוזר של בן גוריון, אנחנו יכולים לזלזל במפא"י של פעם, אנחנו יכולים לעשות מה שאנחנו רוצים - - -

מיקי לוי: חס וחלילה.

משה גפני: לא, לא חס וחלילה.

מיקי לוי: אני לא מזלזל.

משה גפני: אבל הייתה מעלה שאי אפשר להתעלם ממנה, שהיא הולכת ונעלמת היום.

משה גפני: הם ידעו לשלוט באופן כזה שידעו להתפשר ולא כל דבר הולכים עם האידיאולוגיה עד הסוף.

משה גפני: יש כאן דברים שהם חמורים מאוד מבחינתך, בחוק.

משה גפני: יש דברים שאתה רוצה להשיג ואתה צודק.

משה גפני: חלק מהחברים כאן לא קובעים סדרי עדיפויות.

משה גפני: אני לא רציתי את הפי שתיים וחצי, ממש לא רציתי והייתי נגד.

משה גפני: אם לא היה מגיע ההסדר, לא הייתי נוגע בעניין.

מיקי רוזנטל: אבל יש כאן איזו אי הבנה.

משה גפני: אין הסדר.

משה גפני: אני מדבר כללית.

משה גפני: הנושא שאתה מעלה היה בדיונים בוועדה, הוא חשוב מהמדרגה הראשונה ואין חולק על העניין.

משה גפני: עומד לי משרד האוצר בגב ואומר לי כל הזמן אין לי כסף.

משה גפני: אני מנהל אתם משא ומתן וגם על זה דיברתי, אבל הוא אומר שאין לו כסף.

משה גפני: הם באו ואמרו, אתה רוצה להעביר כמה דברים מאוד חשובים מבחינת הוועדה, בסדר, אבל אנחנו צריכים עוד כסף.

משה גפני: הם הציעו את ההצעה הזאת שאני הייתי צריך לירוק על ההסכם הזה אבל להעביר אותו.

משה גפני: זה מפא"י של פעם שידעה להתפשר על אידיאולוגיות.

אראל מרגלית: אנחנו היינו מוכנים להתפשר, אבל זה לא היה חלק.

משה גפני: אין לי טענה.

מיקי רוזנטל: אתה לך טענה אבל אתה שוטח אותה כבר שעה.

משה גפני: אני אומר שזאת ההחלטה שצריך לקבל.

אראל מרגלית: אדוני, ביום חמישי בלילה זה לא היה חלק מהדיון שלנו.

אראל מרגלית: אולי היה דיון בין הקואליציה לבין האוצר אבל אנחנו לא היינו.

מיקי רוזנטל: אנחנו עומדים במילה שלנו.

משה גפני: אני אומר שצריך לשים את זה עכשיו על השולחן ואז אפשר לפתור את הבעיה שלו שהיא בעיה של כולנו.

משה גפני: הוא מעלה את הנושא הזה.

משה גפני: הרי הם מסכימים לפתור את הבעיה הזאת.

משה גפני: הם מסכימים.

מיקי רוזנטל: דבר אחד אתה בטוח יודע.

מיקי רוזנטל: מפא"יניקים אולי פעם עמדו במילה והיום אולי פחות אבל פרייארים הם לא היו אז והם לא היום.

מיקי רוזנטל: הטבת המס הזאת, החצי אחוז הזה, הוא חצי מיליארד שקלים.

מיקי רוזנטל: כל הדברים שקיבלנו ביחד לא שווים מאתיים מיליון שקלים.

מיקי רוזנטל: מה, אנחנו פרייארים?

משה גפני: סתם.

משה גפני: על מפא"י.

אראל מרגלית: אדוני, אתה דיברת אתי על הדבר הזה?

משה גפני: לא.

אראל מרגלית: היו מספר דברים עליהם דובר וזה לא היה אחד מהם.

<שלומית ארליך: יש לנו עוד כמה שינויים שניסחנו בהתאם להחלטת הוועדה שהתקבלה בדיון הקודם.

<שלומית ארליך: אם אנחנו מסתכלים בסעיף 13 פסקה (5) סעיף קטן (ב), בסוף יבוא: "לרבות לגבי נישום שלא חלה עליו חובת הגשה באופן מקוון אך בחר בכך".

<שלומית ארליך: במקור היה כתוב שנישום יוכל להחליט אם הוא יגיש את הדוח המקוון כאמצעי דיווח יחיד או נוסף.

<שלומית ארליך: זה במידה שחל עליו פטור או לא חלה עליו תקופת הגשת הדיווח המקוון, אבל הוחלט שזה יהיה אמצעי דיווח יחיד גם אם הנישום פטור ובחר בכך.

<קריאה: לא הבנו את זה.

<קריאה: אתה סיכמת אתם משהו אחר.

<קריאה: בוא נבין את זה עוד הפעם.

<שלומית ארליך: ליאת, את רוצה להסביר את זה?

משה גפני: לא, אני לא רוצה עכשיו הסברים.

משה גפני: מה היה הסיכום בוועדה?

<שלומית ארליך: הסיכום היה שאם נישום, חל לגביו איזשהו פטור או שלא חלה לגביו חובת דיווח באופן מקוון אך הוא בוחר להגיש באופן מקוון, הוא יוכל להגיש את הדוח באופן מקוון.

<שלומית ארליך: הוא לא יצטרך להגיש אותו בנייר אלא רק באופן מקוון, שוב, רק אם הוא בחר בכך.

משה גפני: יש עוד משהו.

<שלומית ארליך: בסעיף 188, אצלכם בנוסח זה בעמוד 4 באמצע.

<שלומית ארליך: אנחנו מוחקים את הפסקה שאומרת "בסעיפים קטנים (ג) ו-(ד), במקום "380" יבוא "500".

<שלומית ארליך: שם הסכומים יישארו הסכומים הנמוכים יותר, 380 שקלים.

אנחנו מוסיפים: בעצם שר האוצר יפרסם את המועד שבו ייכנסו לתוקף הכללים וכך אפשר יהיה לדעת מתי צריך להתחיל להגיש את הדוחות המקוונים.

משה גפני: עוד משהו?

<ליאת גרבר: אני רוצה להוסיף משהו לעניין התיאום של הסכומים.

<ליאת גרבר: אנחנו רוצים להוסיף הוראה שהסכומים לא יתואמו בינואר.

משה גפני: לא מוסיפים יותר שום דבר.

משה גפני: אנחנו אחרי זה.

<ליאת גרבר: זה אומר שהסכום יגדל.

משה גפני: זה לא רלוונטי.

משה גפני: לא קיבלת רשות דיבור.

משה גפני: יש עוד משהו?

<שלומית ארליך: כל יתר הסעיפים, התיקונים שרואים בנוסח, אלה התאמות לסעיפים שכבר קראנו.

משה גפני: יש הסתייגויות?

<שלומית ארליך: לא.

<שלומית ארליך: תיקון של חוק מיסוי מקרקעין, ניסחנו בהתאם להחלטת הוועדה כך: בסעיף 76א האמור בו יסומן "(א)" ובו אחרי "כולן או חלקן" יבוא "בקשה לתיקון שומה לפי סעיף 85, הודעת השגה לפי סעיף 87 במסמכים כאמור בסעיף 96, במקום "בדרך שיקבע וכן חריגים להגשת ההצהרות כמור" יבוא "וכן סוגי החייבים בדיווח שיהיו פטורים מחובת הגשה באופן מקוון" ואחריו יבוא.

<שגית אפיק: את רוצה שהעדכון הראשון יהיה ב-2016?

<ליאת גרבר: לא.

<ליאת גרבר: אני רוצה שהעדכון יהיה ב-2017 כדי שהסכום לא ישתנה.

יימחק. ויהיה: (ב) המנהל רשאי לקבוע כללים לגבי הגשה באופן מקוון, בעניינים אלה: הליכי הזיהוי לצורך ההגשה.

יימחק. ויהיה: אופן ההגשה.

יימחק. ויהיה: הארכת מועד ההגשה.

יימחק. ויהיה: הטפסים והמסרים האלקטרוניים שיש להשתמש בהם לצורך ההגשה.

יימחק. ויהיה: (ג) על אף האמור בסעיף 2(א) לחוק חתימה אלקטרונית, יראו דוח, מסמך או טופס, אשר הוגשו באופן מקוון בהתאם לכללים שקבע הנהל לפי סעיף זה, כאילו נחתמו.

ובמקומו יהיה: "חוק חתימה אלקטרונית" - חוק חתימה אלקטרונית התשס"א-2001.

ובמקומו יהיה: "מסר אלקטרוני" – כהגדרתו בחוק חתימה אלקטרונית.

<שגית אפיק: העיצומים הכספיים, כמו שהוועדה ביקשה, ירדו ל-500 שקלים והעדכון הראשון יהיה ב-1 בינואר 2017.

<ליאת גרבר: של כל הסכומים.

פרק ה': הצבעה

פרק ה': נגד – אין

משה גפני: שניים נמנעים.

משה גפני: כולם הצביעו בעד.

משה גפני: הפרק אושר.